74 C. PL1NII HIST. NAT. L1B. IX. 



dum trahit, quum in naufragos urinantesve impetum 

 cepit. Sed si invertatur, elanguescit vis : exporrigunt 

 enim se resupinati. Cetera, quae idem retulit, monstro 

 propiora possunt videri. Carteiae in cetariis adsuetus 

 exire e mari in lacus eorurn apertos, atque ibi salsamenta 

 populari ( mire omnibus marinis expetentibus odorem 

 quoque eorum : qua de causa et nassis illinuntur ) : con- 

 vertit in se custodum indignationem assiduitate furti. 

 Immodicae his sepes erant objectae : sed lias transcende- 

 bat per arborem : nec deprehendi potuit, nisi canum 

 sagacitate. Hi redeuntem circumvasere noctu, concitique 

 custodes expavere novitatem. Primum omnium magni- 

 tudo inaudita erat : deinde color muria obliti, odore diri. 

 Quis ibi polypum exspectasset, aut ita cognosceret? cum 

 monstro dimicare sibi videbantur. Namque et afflatu 

 terribili canes agebat, nunc extremis crinibus flagella- 

 tos, nunc robustioribus brachiis clavarum modo incus- 

 sos, aegreque multis tridentibus confici potuit. Ostendere 

 Lucullo caput ejus , dolii magnitudine , amphorarum 

 quindecim capax, atque (ut ipsius Trebii verbis utar) 

 <c barbas , quas vix utroque brachio complecti esset , 

 clavarum modo torosas : longas pedum tricenum : ace- 

 tabulis, sive caliculis urnalibus, pelvium modo : dents 

 magnitudini respondentes. Reliquiae adservatae mira- 

 culo pependere pondo ncc. Sepias quoque et loligines 



